દરમિયાન ચીનના પ્રતિકુળ અહેવાલો તેમજ સંસદનું ચાલુ ચોમાસું સત્ર ધોવાઇ જતા હવે આર્થિક સુધારાની ગતિ ધીમી પડવાની આશંકા પાછળ ચોમેરથી આવેલ વેચવાલીના દબાણે બીએસઇ સેન્સેક્સ ૩૫૩.૮૩ પોઇન્ટ તૂટીને ૨૭૫૧૨.૨૬ અને એનએસઇ નિફ્ટી ૧૧૨.૯૦ પોઇન્ટ તૂટી ૮૩૪૯.૪૫ની સપાટીએ નરમ રહ્યો હતો. સેન્સેક્સમાં બોલેલા કડાકાના પગલે આજે રોકાણકારોની સંપત્તિમાં (બીએસઇ માર્કેટ કેપમાં) રૃા.૧.૮૨ લાખ કરોડનું ધોવાણ થતા તે રૃા.૧૦૨.૯૯ લાખ કરોડ રહ્યું હતું.